Diario Oficial de Galicia

O Diario Oficial de Galicia (DOG) é o diario oficial da Comunidade Autónoma de Galicia, onde se divulgan con carácter oficial as normas xurídicas e outros actos da administración e do goberno galego para que produzan os efectos xurídicos correspondentes. 

Historia
Naceu ao abeiro da administración autonómica, publicándose o primeiro número o venres 1 de decembro de 1978. Até 1982 denominouse Boletín Oficial da Xunta de Galicia. A partir do ano 2009, cando contaba con 800 subscritores, estudouse a posibilidade de deixar de imprimilo en papel. Finalmente, o artigo 13 do Decreto 198/2010 conferiulle á edición electrónica do DOG o carácter de "oficial, auténtico e único", e dende o 2 de maio de 2011, deixouse de imprimir en papel, existindo só a versión dixital dende entón.

A Unidade Administrativa do Diario Oficial de Galicia está adscrita á Consellería de Presidencia e ten a súa sede no Edificios Administrativos de San Caetano en Santiago de Compostela. miniatura|page=2|Decreto polo que se aproba o escudo do Concello de Baiona.|centro

 Notas 

 Véxase tamén 
 Outros artigos 

 Boletín Oficial de Galicia
 Boletín Oficial del Estado

 Ligazóns externas 
Páxina web do Diario Oficial de Galicia

Categoría:Xunta de Galicia
Categoría:Administración